Rasprostiranje svjetlosti

**Izvori svjetlosti** su objekti koji daju svjetlost (npr. žarna nit žarulje, svijeća, Mjesec, zvijezde itd)

**Primarni izvori** svjetlosti sami stvaraju svjetlost (npr. žarna nit, Sunce).

**Sekundarni izvori** svjetlosti su obasjani i pritom odbijaju svjetlost od svoje površine (npr. Mjesec).

Izvori svjetlosti mogu biti **prirodni** ili **umjetni** (koje je napravio čovjek).

Svjetlost se širi pravocrtno. Pravac širenja svjetlosti prikazujemo linijama koje nazivamo **svjetlosne zrake**.

Ako obasjamo neprozirni predmet, najjače je osvjetljena obasjana strana, a iza predmeta nastaje **sjena**.

Svijetliji dio oko sjene naziva se **polusjena** jer je djelomice obasjan svjetlošću.

**Pomrčina Mjeseca** nastaje kada se Zemlja nalazi između Sunca i Mjeseca, pa je Mjesec u Zemljinoj sjeni.

Sunce je puno dalje od Zemlje nego Mjesec pa je prividni promjer Sunca i Mjeseca jednak. Zato može doći do **pomrčine Sunca** kada se Mjesec nađe između Sunca i Zemlje.

**Brzina svjetlosti** je najveća brzina u prirodi. Označava se slovom ***c*** i u vakuumu iznosi:

**c=300 000 km/s**

c=3·108 m/s